Pinzellades: pintura, art i cultura al Castell d'Alaquàs
29/08/2013

# Pinzellades: pintura, art i cultura al Castell d'Alaquàs

*   29/08/2013
*   [Imprimir](#)
*   Compartir
*    https://www.alaquas.org/documento.asp?id\_do=13961

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13961%2F0&title=Ajuntament%20d%27Alaqu%C3%A0s.%20Premsa.Pinzellades%3A%20pintura%2C%20art%20i%20cultura%20al%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13961/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13961/2908201314082013poster1_Form_4.jpg)](https://www.alaquas.org/ficheros/documentos/2013/2/13961/2908201314082013poster1_Form_10.jpg "<a href='https://www.alaquas.org/ficheros/documentos/2013/2/13961/2908201314082013poster1_Form_10.jpg' target=_blank><i class='fa fa-external-link' aria-hidden='true'></i>.Pinzellades: pintura, art i cultura al Castell d'Alaquàs</a>")

Un total de huit pintors d'Alaquàs exposaran els seus treballs del 30 d'agost fins al 4 de gener a la sala La Nova del Castell d'Alaquàs. La inauguració tindrà lloc el pròxim divendres a les 19:30 hores

El dia 30 d'agost s'inaugurarà a la sala La Nova del Castell d'Alaquàs l'exposició Pinzellades, un acte artístic i cultural en el que participen una selecció de huit pintors d'Alaquàs que presentaran obres de diverses característiques. L'acte estarà presidit per l'alcaldessa d'Alaquàs, Elvira Garcia Campos, i tindrà lloc a les 19:30 hores de la vesprada.

La iniciativa de l'Ajuntament d'Alaquàs te com a objectiu el presentar les obres de huit pintors de la localitat i donar a conèixer la seua trajectòria professional i les seues obres. Cada artista té el seu propi estil i tècnica pictòrica, cosa que fa de l'exposició un lloc de encontre per a la diversitat cultural i artística.

Alguns d'ells són artistes amb una llarga trajectòria professional, pintors que ha tingut l'oportunitat de provar amb diferent estils i formes, així com evolucionar com a creadors. Altres són artistes que estan donant els seus primers pesos en el món de l'art i que comencen a exposar les seues obres, per a ells és una gran oportunitat per a donar-se a conèixer.

Pinzellades és un projecte de l'Ajuntament d'Alaquàs posar en marxa per a conèixer als artistes de la localitat i suposa una recompensa i homenatge als esforços i sacrificis dels artistes que hi participants.

Els artistes que exposen les seues obres son:

**Adrián Momparler de la Encarnación. El** món urbà, la llum, i el moviment son sens dubte temàtica apassionant per a l'art. Aquests pertanyen a una realitat actual que captiva sens dubte a l'artista que, a través de la pintura, aconsegueix reflectir l'esperit dinàmic de la vida contemporània. Una qualitat dinàmica que transcendeix a tot tipus d'elements, transmetent la seua energia per mitjà de la desintegració de les seues línies, harmonies i estructures internes, que poden ser de mutabilitat infinita, per distorsionar-les i multiplicar-les emocionalment amb la intenció de reconstruir-les en un ordre diferent.

**Carmen Carot Vecina**. L'artista Carmen Carot ens presenta una sèrie d'obres en las que inicia una reflexió sobre la pròpia noció d'espai i la representació del mateix. La mostra examina experiències radicalment noves a les que fins al moment ha realitzat, ja que compta amb una dilatada trajectòria dedicada a l'estructura ceràmica. Apostarà per la bidimensionalitat, les tintes planes i el collage com a ferramentes de treball. Amb el paisatge com a excusa o a partir d'elements purament abstractes, juga amb la transformació de la imatge.

**Carmen Mateu Guiot**. El meu treball en aquesta ocasió no tracta un tema ni relata una historia, és més be anar buscant pel camí de les formes, els colors, la composició. Quan tot açò s'harmonitza sents que la pròpia obra et torna la seua aprovació. Eixa és la satisfacció essencial.

**Enrique Montoro Andrés (MAE).** Jo negue, igual que Herbert, absolutament i franca. Ser un ànima, o un cos, o un esperit, o una intel·ligència, o un cervell, o un sistema nerviós, o un conjunt de glàndules, o qualsevol altra part de mi mateix. El tot és més gran que les parts. Pero hui, després del transcórrer dels anys, després que estem quasi completament abstrets de la vida rítmica de les estacions, del naixement, de la mort i de la fecunditat, comprenc al fi que l'abstracció no és ni una benedicció ni un alliberament sinó un llenguatge visual de forma, color i línea, és a dir, un suggeriment que m'aporta energia.

**Fernando Cuenca Lapuerta( FERRAN'C)**.Una professora en un determinat moment de la carrera li va manifestar que el seu tipus de pintura era diferents i difícil de classificar, ja que era una mescla entre impressionisme i expressionisme. Sempre pinta amb la tradicional tècnica de l'oli, en l'actualitat utilitza l'acrílic, que ell denomina com "el modern oli", ja que els resultats són molt pareguts, amb l'avantatge de ser innecessaris els aglutinats tradicionals. Actualment regeix la sua pròpia acadèmia, des de l'any 2007 compagina la seua obra personal amb les classes a la seua acadèmia, a Alaquàs en l'Espia de l'Art.

**Héctor Dols García**. Héctor Dols ens presenta una mostra dels temes sobre els quals ha basat el seu treball en aquests últims anys i ens indica alguna de les línies sobre les quals pensa aprofundir en el futur. Héctor, paisatgista nat, al qual no lo tremola el pols en realitzar altres temes quan els aborda, sol sorprendre per la seua originalitat i magnifica execució, ha estat últimament sintetitzant i investigant dins de la ja depurada tècnica de que fa gala, donant passos capa a l'essència de la pintura, eliminant pinzellades com qui neteja amb cura quelcom sublim, buscant en la senzillesa les coses transcendents, quan amb el mínim ens transmet el màxim.

**Laura López Ruíz.** Des d'un principi, el seu treball pictòric, basat en l'estil més clàssic de representació, ha girat entorn de l'anatomia femenina, evolucionant al llarg dels anys fins a trobar un llenguatge propi la temàtica principal del qual ha sigut el concepte de fetitxe en la seua màxima essència, concebent el cos de la dona com a objecte d'adoració, de culte, centrant en les parts considerades fetitxe del mateix, concretament en aquesta mostra, el cabell i el peu.

**Verónica Perea Abellán**. En un procés d'assumpció amb l'ombra tracte de representar els pro i els contra del caràcter en tot el que pinte, acceptant i traspassant les limitacions, així imposades o autoimposades, sobrepassant la crítica i el rebuig. Transmutant la idea de culpa o fracàs sense abandonar-la i tenint-la com a part essencial que manifesta a través de l'obra, sovint, com un reflex en l'oasi; un camí que revela amargor i acidesa en conjunt amb una bellesa endògena. Lluitant per mantindre al mateix temps profunditat i superfície.